برجلاتك

برجالاتك تتغنا ف سبوع المولود ف العادات و التقاليد المصريه. برجالاتك هيا كلمه مصريه فرعونيه قبطيه معناها طوول رجليك. برج يعنى طوول . لات يعنى رجل . ك يعنى انتا  يعنى لاتك يعنى رجليك

 غنا 

شاديه

 كلمات 

برجالاتك برجالاتك

ياسلام سلم علا شرباتك

كل الخفه معاك ف اللفه

خللى شويه يا واد لاخواتك

برجالاتك برجالاتك

....

ياللى طلعت لبابا يا نونو

يحميك ربى من الحاسدين

شفت عيونك هيه عيونه

قلت هيطلع بس لمين

قولو و غنو .. برجالاتك

باركو و هنو .. برجالاتك

محلا عياطك و ابتساماتك

ياسلام سلم علا شرباتك

كل الخفه معاك ف اللفه

خللى شويه يا واد لاخواتك

برجالاتك برجالاتك

.....

يختى عليه و ع اللى جابوه

قمر الدنيا صبح قمرين

هو الخالق الناطق ابوه

رشو الملح عليه من العين

و نهيص له .. برجالاتك

و هنرقص له .. برجالاتك

ياسلام سلم علا شرباتك

كل الخفه معاك ف اللفه

خللى شويه يا واد لاخواتك

برجالاتك برجالاتك

شوف كمان
ليستة اغانى شاديه

 لينكات برانيه 
 يوتيوب برجالاتك من فيلم غلطة حبيبى
https://m.youtube.com/watch?v=bnRTVivk6w0

 مصادر 

تصنيف:اغانى شاديه
تصنيف:اغانى باللغه المصريه
تصنيف:كلمات اغانى